Ħarġet mit-Taqsima tal-Kura Intensiva (ITU) Shazel Vella, it-tfajla ta' 19-il sena li kienet fil-periklu tal-mewt wara inċident tat-traffiku f'Ħal Luqa. L-inċident seħħ fl-20 ta' Novembru li għadda fejn ħasad il-ħajja taż-żagħżugħ Ismael Grima ta' 21 sena, magħruf bħala 'Iz Zy', li miet fuq il-post. Shazel Vella, li kienet riekba ma' Ismael, kienet ilha dawn l-aħħar jiem tissielet għal ħajjitha fit-Taqsima tal-Kura Intensiva tal-Isptar Mater Dei. Bosta ħbieb awguraw fejqan ta' malajr fuq il-mezzi soċjali tagħha u sabiex Shazel tkompli tirkupra u tfieq hekk kif issa ħarġet mill-ITU wara li dawn l-aħħar sigħat qalbet għall-aħjar. Ara wkoll: Żagħżugħ Ta' 21 Sena Jmut F'Aċċident Tat-Traffiku U Tfajla Ta' 19-il Sena Qed Tissielet Għal Ħajjitha